বাইকে চেপে বসে থাকা যুবককে চেনেন? যা ভাবছেন তা নয়। ইনি মোটেও জ্যাকি-পুত্র নন। 

এই বিষয়ে অন্যান্য খবর

প্রাসাদ-প্রমাণ ফ্ল্যাট কিনলেন টাইগার! দাম জানলে চমকে যাবেন 


সত্যজিৎ রায়ের বিখ্যাত গল্প ‘রতনবাবু আর সেই লোকটা’ মনে আছে? অবিকল একই রকম দেখতে দু’জনের গল্প। কেবল দেখাই নয়, আরও নানা মিল ছিল তাদের মধ্যে। কিন্তু বাস্তবে কি তেমনটা হয়? বলা হয়, সব মানুষেরই ‘বডি ডাবল’ ছড়িয়ে আছে পৃথিবীরই কোনও না কোনও প্রান্তে। সেই কথাই মনে পড়ে যাবে এই যুবককে দেখলে। 
বলিউড তারকা জ্যাকি শ্রফের ছেলে টাইগার শ্রফ নিজেও এখন তারকা। এবছর ‘বাগী ২’ ছবির সাফল্যের পরে টাইগারের মুকুটে জুড়েছে নয়া পালক। পাশাপাশি ইন্টারনেট মুগ্ধ আর এক যুবককে দেখে। তাঁর খ্যাতির মূলে একটিই বিষয়। তিনি টাইগারের মতো দেখতে! ডেভিড সাহারিয়া নামের এই যুবককে ঘিরে উত্তাল ইন্টারনেট।

টাইগারের অন্ধ ভক্ত অসমের ডেভিড। ছবি: ডেভিডের ইনস্টাগ্রাম থেকে।
২২ বছরের ডেভিড অসমের মঙ্গলদই-এর বাসিন্দা। তিনি পেশাগত ভাবে একজন মডেল। টাইগারের মতোই দেখতে তাঁকে। কেবল দেখাই নয়, শরীরী সৌষ্ঠবেও তিনি কিছু কম নন জ্যাকি তনয়ের থেকে। বর্তমানে তিনি অসমের চলচ্চিত্র দুনিয়ার সঙ্গে যুক্ত।
ডেভিড তাঁর ইনস্টাগ্রাম অ্যাকাউন্টে একের পর এক ছবি শেয়ার করেছেন। সেগুলি বেশ পছন্দ নেটিজেনদের। পাশাপাশি তাঁর সঙ্গে অনেকেই তুলনা করেন টাইগারের। এক সর্বভারতীয় সংবাদমাধ্যমকে রীতিমতো বিনয়ের সঙ্গে ডেভিড জানিয়েছেন, ‘‘আমি মোটেই ওঁর কাছাকাছিও নই। উনি আলাদা, আমি আলাদা।’’ পাশাপাশি তিনি জানিয়েছেন, ‘‘আমি ওঁর খুব বড় ভক্ত। ওঁর নাচ, ওঁর স্টাইলের খুব ফ্যান। তবে আমার সবচেয়ে পছন্দ ওঁর ফিটনেস, কেননা আমিও ফিটনেস পাগল।’’
ডেভিডও যে ফিটনেস পাগল, তা ওঁর চেহারা দেখেই অবশ্য বোঝা যায়। ২০০৯ সাল থেকেই তিনি শুরু করেছেন ফিটনেস চর্চা।